钦定古今图书集成/明伦汇编/宫闱典/第077卷 > 隋
## 钦定古今图书集成/明伦汇编/宫闱典/第077卷 > 隋

隋定“皇太子纳妃之礼。”

按《隋书礼仪志》：“皇太子纳妃礼，皇帝临轩，使者受诏
而行，主人俟于庙，使者执雁，主人迎拜于大门之东。
使者入，升自西阶，立于楹间，南面。纳采讫，乃行问名
仪。事毕，主人请致礼于从者，礼有币马，其次择日纳
吉，如纳采，又择日以玉帛乘马。纳征，又择日告期，又
择日命有司以特牲告庙册妃。皇太子将亲迎，皇帝”
临轩，谯而诫曰：“往迎尔相，承我宗事，勖帅以敬。”对曰：
“谨奉诏。”既受命，羽仪而行。主人几筵于庙，妃服褕翟，
立于东房。主人迎于门外，西面拜，皇太子答拜。主人
揖，皇太子先入。主人升，立于阼阶，西面。皇太子升进，
当房户前，北面跪奠雁，俛伏，兴，拜，降出。妃父少进，西
面戒之。母于西阶上施衿结帨，及门“内施鞶申之。”出
门，妃升辂，乘以几。姆加幜，皇太子乃御轮三周，御者
代之。皇太子出大门，乘辂羽仪还宫。妃三日鸡鸣夙
兴以朝。奠笲于皇帝，皇帝抚之；奠笲于皇后，皇后抚
之；席于户牖间，妃立于席西，祭奠而出。皇太子妃
乘翟车，以赤为质，驾三马；画辕，金饰犊车为副，紫幰，
朱络网。良娣以下并乘“犊车，青幰朱里。”

### 文帝开皇十一年春正月景午皇太子妃元氏薨上举哀文思殿

按：《隋书文帝本纪》云云。